EBIKWA EBIRALA N'EBIROOTO N'AMAKULU G'AYO
EBIKWA EBIRALA N'EBIROOTO N'AMAKULU G'AYO
1. Okwekoona ku kati akayitibwa entinamuti oba empinnamuti oba enkoolimbo kitegeeza nti by'oba ogenderedde tojja kubifuna
2. Emmese okusala ng'edda ku kkono gyolaga teba mirembe
3. Gonja omubisi aleeta ekikwa
4. Okuloota omuntu eyafa ng'omukwatako oba ng'oyogera naye oba ojja kukaaba
5. Okuloota ng'oli mu ssinzizo oba ojja kulwala
6. Okuloota enseenene, ennyama, enswa, obutiko oba ojja kufiirwa
7. Okweraba mu kisiikirize kyo ofa
8. Ekisulo okukusula wansi w'eriiso oba ojja kukaaba
9. Okufuna ekibiribiri oba ojja kufuna ekizibu ng'okufiirwa oba okulwaza oba okugobwa ku mulimu.
10. Okuloota empitambi oba ojja kufiirwa omuntu
11. Okubala abantu kibaleetera okufa
12. Okutta omunya ofuna ebisiraani mu bulamu bwo n'akayimba kagamba "alitta omunya taligenda mu Ggulu" n'akalala "Munya mpaawo kye bagulanga gweriira munyale)
13. Okutta namunye(Katikkiro wa Katonda) ofa.
14. Ekinyonyi kyebayita mpaabana bwe kikaabira okumpi n'awaka kiba kizze kuleeta mawulire ag'ekikangabwa awaka awo.
15. Omukazi tayimbula ndiga efudde, addayo n'ayita bba nti "Endiga ennemye" Bw'agiyimbula aba ajja kuzaala abaana nga bafu.
16. Omukazi tabuuka mafumu g'abba, aba agamalamu emikisa.
17. Okusanga abatwala omulambo nga badda naawe gyodda kiba kitegeeza nti gy'ogenda ne gy'ova teri mirembe.
18. Okutungira olugoye ku mubiri kitegeeza ojja kwavuwala. Bagenderera kutangira baana kwefumita.
19. Okusooka okuzaala omwana omulenzi kibi, anti kategeeza nti taata w'omwana tajja kuwangaala
20. Akati ke bayita Umbrella tree kiwanuuzibwa nti katta nnyinimu. Mbu omulandira gwako bwe gulanda ne gutuuka awali ekitanda kya nnyinimu mbu olwo nga kirowoozebwa era nti kaleeta n'obwavu mu maka.
21. Omuddo gwe bayita bbuza nagwo gulina ekikwa
22. Ekibe bwe kikaaba kiba kibika
23. Akanyenyenkule bwe kakaaba kaba kabika
24. Okuloota ente nga zikutomera oba ojja kufiirwa.
25. Okuyisa enkwale mu lujja ng'eriko omutwe nnyinimu aba ajja kufa
26. Emmese okulya engoye ezitukula ziba zibika
27. Emmese okukeketa abantu ebigere ziba zibika
28. Engo okuwanuka eba ereese ebisiraani awaka
29. Ensanafu okuyingira mu nnyumba ziba zizze kubika
30 Bwe baziraba nga tezinnayingira bakasuka amalagala ku unju oba okwetolooza enju n'evvu.
31. Kaamukuukulu okuyingira mu nju oba okujja awaka aba azze kubika.
32. Bw'otta akanyonyi akayitibwa akataayi oba ojja kwavuwala
33. Akataayi okuzimba ku nju omulyango ne gutunula ebweru kiba kitegeeza bwavu mu nju eyo
34. Okwasa akasuwa ka bbumbuzzi buli ky'okwatako okyasa. (Ofuuka nabbwaga)
35. Omuyizzi okusanga akatiko ga ggudu aba tajja kutta nsolo
36. Okuloota ng'ennyanja ekutwala kitegeeza ojja kusanga bizibu
37. Okusanga omuntu ow'ekigere omutali kinnya kitegeeza nti by'ogenderera tojja kubifuna
38. Enjuki okugwa mu maaso go nga yeegalise --- bizibu gy'oli
39. Omusajja ow'enkala ( mpaali) aba wa kisiraani. Ono ye mwana omulenzi azaalibwa ng'obusajja bwe bulinga obukomole
40. Omwasi kitegeeza nti ky'obadde okola tekikyasobose. Edda kabaka bweyabangako ky'ayogedde omuntu n'ayasimula ng'omuntu oyo bamusalako ennyindo, amakulu nga ayagala guziyiza ntegeka za Kabaka, ng'aba nga alidde mu nsi ye olukwe.
41. Waliwo ebika ebimu ebyogerwako nti bya bisiraani ng'empeewo
42. Endiga okukaaba nga bagenda okugisala eba erina ky'eranga; bagitta bussi
43. Enviiri okukuva ku mutwe kitegeeza nti awo waliwo omuntu omubi
44. Bw'olya omuziro gwo obutuka; bw'olya akabbiro ko ofa
45. Okuloota emisota oba n'alabe bangi
46. Okwesiba ekyayi muzadde wo afa
47. Okulya kasooli amenyekedde mu kikuta -- muzadde wo afa; baayagala abantu babeere beegendereza.
sol_drethedon
- Posts : 510
Reputation : 34
Join date : 2011-03-24
-
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn vec_Latn eng_Latn eng_Latn eng_Latn unk